
PRAEFANDA. 

Quigunque  pio  animo  conspicere  cupit  corporis 
fabricam  variasque  ejus  functiones  ad  vitam  et 
salutem  necessarias,  admiratione  obstupescet  sa¬ 
pientiae,  qua  rerum  parens  suae  proli  consuluit. 

Inter  omnia  vitae  munera,  magni  momenti  est 
respiratio,  quippe  quae  ne  sine  magno  incommo¬ 
do,  aut  instanti  morte  breve  tempus  sisti  queat. 
Hujus  functionis  organon  sunt  pulmones,  qui, 
ullo  corporis  viscere,  propter  structuram  spongio^ 

sam  inter  inspirandum  et  expirandum,  ad  inflam¬ 
mationem  liiagis  proclives  sunt.  Huic  inflamma¬ 
tioni  diversa  ad  mali  sedem  dederunt  nomina  auc¬ 
tores,  qui,  pleura  costali  affecta,  nomen  Pleuriti- 
dis  imposuere ;  et  pulmonum  substantia  Pneumo¬ 
niae.  His  vero  plures  nonnulli  recensent  species, 
quae  vix  memoria  dignae  sunt ;  quippe  omnes  ex 

mf  ^ 

iisdem  causis  incipiunt,  et  quam  plurima  signo¬ 
rum  communia  sunt,  et, tantum  gradu  differunt, 
et  talem  morborum  partitionem  ad  usum  medU 
cum  parum  conferre  repertum  est.  Praeterea 
corporis  incisio  sat  superque  docet,  pulmonibus 
nullum  inflammationis  locum  este  certum  ;  nam¬ 
que  hos  ubique  involvit  ab  alia  ad  aliam  partem' 
serpens,  cui  opioni  consentiunt  Boerhaavii  ver¬ 
ba :  ‘‘Nulla  est  pars  integumentorum  interni 
thoracis  quam  non  aggreditur ;  tota  ergo  pleura,^ 
totumque  mediastinum,' hinc  .anterior,  posterior, 
dextra,  sinistra,  superior,  inferior,  exterior,  pro¬ 
fundior  pars  aeque  obsidetur  hoc  malo  ;  sed  im¬ 
primis  latera.”  ^  i 

Quapropter  ex  dignoscendi  difficultate  propriam 
mali  sedem  aliqui  Pneumoniam  adhibent  omni¬ 
genam  Pulmonum  inflammationem  denotare,  au 
pleurae  aut  eorum  substantiae  sit. 

'  De  Pneumonia  nunc  tractare  in  animo  est,  et 
quia  mihi  variis  in  regionibus  cum  exercitu  medi¬ 
cinam  facienti  saepississime  occurrebat,  et  quia 
nisi  arte  inhiberetur  fere  semper  erat  lethalis. 
Quamobrem  pauci  morbi  quam  hic  magis  atten¬ 
tione  digni  sunt ;  sed,  nulla  qaptus  spe  vana  ali¬ 
quid  novi  proferendi,  paucis  in  verbis  absolvam. 

:r 

i  r 

DEFINITIO. 

•  o  ' 

Haec,  quam  celeberrimus  Gullenus  edidit, 
praestantissima,  sed  curta  est,  et  verba  sequentia 
-  habet,  Pyrexia,  dolor  in  quadam  thoracis  parte, 
respiratio  difficilis,  tussis.”  Quamvis  in  hac  prae¬ 
cipua  recensentur  morbi  signa,  tamen  in  historia 
sequenti  paulo  fusius  ac  plenius  mihi  placet  dis¬ 
serere.. 


HISTORIA  AIORBI. 

» 

“  -  .-v, 

Morbus,  de  quo  agimus,  in  frigidis  quam  iu 
calidis  regionibus  frequentius  adoritur ;  et,  quam 

in 


4  DISSERTATIO  MEDICA 

in  alio  anni  tempore,  magis  hyeme  aut  ineunte 
vere.  Quinetiam  ab  his  vicibus  subitis,  quas  an¬ 
nus  varius  subit,  ejus  impetus  pendere  videtur. 
Signa  quae  febrem  praegrediuntur  varie  se  mani¬ 
festant.  Nonnunquam  ab  initio  frigoris  sensus 
cum  lassitudine  incipit,  et  haud  paulo  post  urgent 
horrores  ac  rigores ;  quae  calor  ac  sitis  aliaque 
febris  indicia  excipiunt.  Febris  jam  inducta  ad¬ 
modum  variat,  saepe  ab  initio  gravis,  interdum 
lenis  paucos  dies  perstans  et  cum  morbo  crescit ; 
et  tandem  vehemens  fit  cum  dolore,  qui  tussiendo 
aut  plenius  inspirando  acutissime  pungit.  Facies 
rubore  suffusa  ac  tumida,  et  livida  cum  dolore 
obtuso  saepe  apparet.  Fortiter  micat  cor,  pulsus 
validus,  plenus  et  frequens,  rarissime  mollis  eva¬ 
dit.  Nonnunquam  a  principio  tussis  sicca  et  dif¬ 
ficilis,  postea  humida  ac  cruenta  morbum  comita¬ 
tur  ;  et  per  omnem  morbi  decursum  sputum  mul¬ 
tum  variat ;  interdum  tenue  ac  spumans,  inter¬ 
dum  cum  sanguine  mistum ;  praesertim  finem 
versus  aeger  copiose  excreat  cum  dolore  multum 
imminuto.  Difficultas  spirandi,  et  non  nisi  corpore 
erecto  exercenda,  multum  augetur  in  latus  affec¬ 
tum  decumbendo ;  sed  interdum  aeger,  nequidem 
in  dextrum  vel  in  sinistrum  latus,  nec  vero  nisi 

supinus. 

supinus,  jacere  queat.  Dolorem  in  una  thoracis 
parte  fixum  aegrotans  sentit,  nonnunquam  variis 
in  partibus,  nunc  in  latere,  nunc  circa  costas  spu¬ 
rias,  saepe  sub  sterno,  interdum  ad  claviculam 
usque  tendentem.  Quando  fixus  manet,  plerum¬ 
que  pungit,  sed  ad  alias  partes  subito  migrans, 
fere  semper  obtusus,  et  adeo  lenis  dolor  est  ut 
nihil  nisi  oppletio  aut  anfractus  in  pectore  sentia¬ 
tur.  Sed  morbo  ingravescente,  febris  magis  ur¬ 
get,  alvus  astricta ;  urina  parca  ac  rubra ;  cutis 
arida;  et  fauces  arescunt  cum  siti  inexplebili. 
Tunc  vultus  ferox,  oculi  suffusi,  anima  foetida  cum 
delirio  superveniunt.  Sed  morbo  gradatim  rece¬ 
dente,  vel  in  quarto  vel  quinto  die,  vel  paulo  se  • 
rius,  remissio  manifesta  apparet,  ex  quo  aeger 
salutem  adesse  credit ;  sed  haud  raro  morbus  ma 
jori  vi  redit  cum  signis  quae  majore  discrimine 
vitam  minitantur.  Respiratio  enim  magis  diffi¬ 
cilis  evadit,  et  pulmones  adeo  cum  muco  viscido 
infarciuntur  ut  nihil  excreari  possit.  Nunc  fa¬ 
cies  livida  omnia  debilitatis  signa  patefacit;  fri¬ 
gida  fiunt  extrema,  supra  frontem  erumpunt  su¬ 
dores  frigidi;  oculi  hebescunt,  et  omnia  in  pejus 
ruunt. 


DE 

DE  FINIBUS  MORBI. 

Huic  morbo  tres  sunt  fines,  qui  phlegmasiarum 
ordinem  fere  comitantur,  nempe  resolutio,  sup¬ 
puratio,  et  gangrena ;  sed  effusio  quoque,  sibimet 
propria,  quae  haud  raro  eventum  lethalem  infert. 
De  singulis  papca  in  ordine. 

Resolutio,  quae  omni  in  morbo  semper  exop¬ 
tanda  est,  in  hoc  plerumque,  aptis  remediis  tem¬ 
pestive  adhibitis,  citius  aut  serius,  ante  diem  sep¬ 
timum  accedere  incipit.  Hanc  eventuram  esse 
monstrant  doloris  remissio,  tussis  facilior,  et  re-' 
spiratio  magis  libera.  Ad  has  notas  interdum 
accedunt  perspiratio  copiosa,  fluxus  urinae  auc¬ 
tus,  et  epistaxis  cum  diarrhoea  biliosa.  Sed  si 
aeger  libere  ac  copiose  materiam  mucosam  albi¬ 
dam  vel  subflavam  aut  sanguine  tinctam  expec¬ 
torat,  morbi  finem  adesse  certiores  facti  sumus. 

Suppuratio  adstat,  praesertim  si  ultra  decimum 
diem  maxime  saeviat  inflammatio,  neque  ejus  vi¬ 
res  sanguinis  detractione  subactae  sint.  Hunc 
eventum  graviora  indicant  signa,  quae  cum  doloris 
remissione  haud  infrequenter  dyspnoeam  adauc¬ 
tam  cum  tussi  inferunt. 


Dum 

Dum  haec  perstant,  expectoratio  supprimitur, 
sensus  ponderis  in  pectore  percipitur,  et  sudori¬ 
bus  gelidis  pectus  et  caput  madescunt ;  et  hor¬ 
rores  ac  rigores  per  totum  corpus  serpunt.  Fe^ 
bre  hectica  urgente,  aeger  in  latus  affectum, 
quum  in  alterum  facilius  decumbere  potest,  et  mi¬ 
nimo  cum  dolore  jacet.  Flis  quotidie  in  pejus  ver¬ 
sis  in  pulmonibus  latet  vomica,  quae  rupta  in 
cellulas  aerias  saepissime  effunditur,  et  aegrum 
suffocat,  vel  in  thoracis  cavitatem  aperiens,  em¬ 
pyema  format,  quod  vel  hydro  thoracem  vel  Phthi- 
sin,  pariter  lethales  morbos,  sit  inducturum.  Non- 
nunquam  vero  accidit,  pus  expuendo,  sed  maxi¬ 
mo  vitae  discrimine,  ad  salutem  redierit. 

Gangrena  in  Pneumonia  rarissime  si  unquam 
supervenit;  sed  ubi  ad  hunc  finem  tendit,  dolores 
subito  remittunt,  facies  pallescit,  anima  male 
olet,  frigidi  circa  faciem  erumpunt  sudores,  cor 
inequaliter  micat,  et  singultus  urget,  morbo  finem 
impositurus. 

Effusio,  praesertim  si  morbi  duratione  vires 
aegri  admodum  fractae  sunt,  maxime  timenda 
est :  et  haud  raro  lethalem  infert  suffocationem. 

Hoc 

Hoc  accidit,  ubi  sferura  aut  sanguis,  ex  vasis  ni¬ 
mis  tensis  et  ruptis,  in  cellulosam  pulmonum  Ae- 
lam  infunditur,  quo  fit  ut  aeger,  cellulis  aeriis  com¬ 
pressis,  sanguinis  circuitu  impedito,  vix  aut  ne 
vix  quidem  spirare  possit,  et  animam  efflet.  Hunc 
eventum  infaustum  insigniunt  expectoratio  subi¬ 
to  cohibita,  facies  turgida  aut  livida,  cum  respira¬ 
tione  difficili. 


CAUSAE. 

Quodcunque  corporis  robur  augeat  huic  morbo 
praedisponit.  Quamobrem  qui  laute  vivunt,  fibris 
rigidis  ac  firmis  instructi.  Pneumonia  observantur 
facile  implicari ;  quive  media  quam  provectiore 
aetate  facilius  corripiuntur.  Viri  prae  foeminis  ad 
hoc  malum  magis  obnoxii  sunt,  quod  nulli  ae¬ 
tati,  sexui,  aut  rerum  conditioni  parcit ;  pulsat 
pauperum  tabernas  regumque  turres.”  Inter  ho¬ 
mines  temperamento  sanguineo  praeditos,  fre¬ 
quentius  occurrere  observavit  Sydenhamus,  qui  his 
verbis  utitur  :  ‘‘  temperamento  sanguineo  praedi¬ 
tos,  prae  reliquis,  aggreditur,  saepe  etiam  rusticos 

et 

et  duro  jam  fractos  membra  labore.”  Hinc  con¬ 
stat,  cui  Diathesis  phlogistica  adsit,  quocunque  in 
modo  inducta,  procliviorem  esse.  Sed  anni  tem¬ 
pestas  quoque  praedisponit,  et  hyeme  ac  vere  fre¬ 
quentius  occurrit  morbus  quam  in  alio  tempore ; 
et  quo  frigidius  caelum  est  atque  mutabile  eo  fere 
semper  procliviores  sunt  homines.  Quinetiam 
haud  parum  juvat  prava  pectoris  formatio,  qua 
aer  quem  trahimus  et  emittimus  nunquam  non 
impeditur,  et  congestiones  in  pulmonibus  sequun¬ 
tur,  quae  ibi  inflammationi  viam  sternunt.  Prae¬ 
terea  morbi  praegredientes  magnopere  valent 
Pneumoniam  inducere,  qui  pulmones  debiles  red¬ 
dunt  aut  relaxant ;  et  quicunque  viri  illa  prius  la¬ 
boraverint,  eo  facilius  in  eandem  incidunt. 

Causae,  quae  morbum  excitant,  de  quo  agimus, 
variae  sunt.  Frigus  corpori  applicatum,  vel  per- 
spirationem  sistendo,  vel  introrsum  pellendo,  fre¬ 
quentissime  Pneumoniam  excitat,  praecipue  si, 
corpore  calefacto  subito  adhibitum  est,  cum  hu 
miditate  conjunctum. 

Inter  alia,  sunt  vapores  acres,  veluti  sulphuris, 
arsenici  aut  acidorum  quae  admodum  pulmones 

B  stimulant. 

,§timulaiity  Denique  nimia  pulmonum  exerci¬ 
tatio  in  loquendo  aut  canendo,  aut  quod  pejus  est 
longa  inflatio  musicorum  instrumentorum,  quo¬ 
rum  usu  multi  Pneumonia  moriuntur.  Ad  haec 
jam  dicta  recensenter  vis  externa,  costae  fractae, 
catarrhus,  rubeola  et  variola,  et  alii  morbi  qui  vel 
Pneumoniam  inducunt,  vel  socios  sese  illi  adscis-  . 
eunt. 

l- 

DIAGNOSIS. 

Inter  morbos  cum  quibus  confundi^  potest 
Pneumonia,  sunt  Catarrhus,  Peripneumonia  No¬ 
tha,  Carditis,  Pleurodynia,  et  Hepatitis. 

ji- 

Quam  plurima  Catarrhi  signa  sunt  Pneumot- 
niae  communia,  et  facile  transit  alius  ad  alium 
morbum  ex  eisdem  causis  oriens.  Si  inflamma^ 
tio  circa  nares  tantum  gravedinem  aut  epipho¬ 
ram  infert  diagnosis  facilis  est ;  sin  autem  ad 
pulmones  tendit  usque,  ex  qua  tussis  ac  pectoris 
dolores  urgent,  ille  vix  distingui  potest,  sed  haud 

-'-i  magni 

magni  momenti  est  ;  remedia  enim,  quae  alteri 
vitid  produnt,  alteri  quoque  opitulantur. 

^  Peripneumonia  notha  tantum  in  gradu,  non  in 
re,  a  pneumonia  differt. 

?*  J  V' 

lila  maximi  illos  aggreditur,  quorum  vires  in¬ 
temperantia  aut  senectute  fractae  sunt.  Qui  hoc 
morbo  impliciti  sunt,  faciem  lividam  habent  cum 
dyspnoea  magna,  et  potius  sensum  molestiae  quam 
doloris  in  pectore;  et  omnia  signa  mitiora.  In 
Pneumonia  vero  pyrexia  et  alia  signa  magis  tor¬ 
quent,  et  qui  aetati  florenti  gaudent  cum  pleno 
corporis  habitu,  magis  obnoxii  sunt. 

r 

i 

CARDITIS.  .  ^ 

Multa  huic  cum  Pneumonia  adsunt  similia :  vi¬ 
delicet,  Pyrexia,  Dyspnoea,  Dolor,  &:c.  Attamen 
doloris  sede,  pulsu  intermittenti,  anxietate  maxi¬ 
ma,  syncope  ac  singultu,  falli  vix  queat  medicus 
expertusw 

M^Pleurodynia  quae  ad  Rheumatismum  pertinet, 
satis  ejus  naturam  ostendit.  Musculi  enim  inter 
coctas  inflammatione  implicantur  cum  febri  leni, 

neque 


DISSERTATIO^  MEDICA 

neque  aeger  tussit,  aut  spiritum  graviter  trahit, 
sed  pars  affecta  digito  premente  solum  dolet  et 
interdum  rubescit,  et  hic  dolor  haud  infrequenter 
cum  articulis  alternat,  motu  multum  auctus. 

Hepatitis  nihil  habet  quo  difficilis  sit  diagnosis. 
Dolor  enim  in  hypochondrio  dextro,  premendo  in¬ 
gravescit,  ad  claviculam , et  summum  humeri  dex¬ 
tri  saepe  tendit ;  qui  in  Pneumonia  elatior  vix 
pressura  afficitur.  Tum  et  quoque  hypochondrium 
dextrum,  et  aeger  in  latus  sinistrum  male  cubat ; 
vomitus  ac  singultus  cum  tussi  sicca  magis  urgent 
cum  ceteris  signis ;  dum  in  morbo  quem  prosequi¬ 
mur  facies  rubra  cum  sanguine  turgescit,  cum 
majore  spirandi  difficultate. 

,  * 

PROGNOSIS. 

Haud  parvum  periculi  est,  si  remedia  ab  ini¬ 
tio  apta  non  administrantur ;  sed  si  tempestive, 
spem  meliorem  habemus.  Quo  rectius  alicujus 
morbi  eventum  praesagiamus,  morbi  rationem, 

viresque  signorum,  aegri  aetatem  oportet  rite  per¬ 
pendere. 

pendere.,  Haec  omnia  quidem,  praedicere  multum 
juvant.  Si  febris  acute  perstat,  neque^  remediis 
cedit ;  sed  aegrotus  cum  maximo  dolore  spiritum 
trahit,  ut  nullo  in  modo  decumbere  possit ;  si  cor 
crebrius  ac  languidius  micat,  et  sputum  subito  sup¬ 
primitur,  et  in  gutture  strepit ;  si  facies  turgescit 
aut  labia  livescunt ;  si  pulsus  intermittit,  et  sudor 
parcus  et  frigidus  circa  caput  et  cervicem  erum¬ 
pit,  dum  frigescunt  membra,  maximo  in  vitae  dis¬ 
crimine  homo  est.  Sin  autem  signa  jam  dicta 
leniora  evadant,  neque  urgeat  febris,  et  dolore 
obtuso,  respiratione  aeger  perfungatur,  et  facile 
tussiat,  et  materia  excreata  spissescat,  flavhjue 
coloris  ac  copiosa  sit,  praeterea  si  eveniunt  san¬ 
guinis  fluxus  e  naribus,  et  sudor  universus  per  cu- 
tim  libere  fluens,  et  alvus  soluta  cum  urina  copio¬ 
sa  sedimentum  lateritium  deponente,  felicem  e- 
ventum  promittere  liceat.  Denique  in  summa  se¬ 
nectute,  dura  debilitas  corporis  propria  auxilia  ad¬ 
hiberi  vix  sinit,  multum  boni  haud  expectandum 
est. 

j  u  n» 


Inter  antiquos,  ubi  rebus  medicis  physio¬ 
logia  et  chemia  obscuram  lucem  tantum  dede¬ 
runt,  ratio  hujus  morbi,  ac  remediorum  pariter 
absurda  erat.  Hinc  maxime  laudantur  medica¬ 
menta,  quae,  ipsa  inutilia,  nullam  ferrent  opem. 
De  his  autem  mihi  in  animo  est,  nihil  dicere,  sed 
potius  ad  illa  transire  quae  eximii  professores  hu^"' 
jus  Academiae  luculentur  docuerunt,  et  quae  fere 
semper  reperiuntur  ad  morbi  curationem,  satis 
apta.  insi 

'«s* 

V  T-i.teqmi 

Omnium,  quibuscum  certiores  facti  sumus  hocl 
malum  debellare,  potentissima  et  plerumque  eflS^/ 
cacissima  est  sanguinis  detractio,  praesertim  sfi 
tempestive  et  vi  satis  magna  adhibeatur,  etijureiA 
solum  recenseri  debet  remedium,  sine  quo  aeger 
vix  convalescat.  Omnia  enim  alia  quae  postea 
praescribenda  sunt,  utcunque  in  se  utilia  in  suo 
loco,  tantum  auxiliantur,  et  sine  sanguine  emisso, 
nullum  fructum  afferunt.  Dum  nobis  persuasum^ 
est  ut  in  hoc  morbo  sanguinem  mittere  admodum 

necesse 


5 

necesse  sit,  tres  questiones  de  hac  re  sponte  sua 
se  offerunt. 

\ 

Imo,  Quo  tempore  morbi  sanguis  emitti  de¬ 
bet  ? 

2do,  Quoties  haec  operatio  repetatur?  ^ 

.  rf' 

^  3/io,  *  Quantum  sanguinis  detrahi  necessarium^ 
est  ?  !  ^ 

g  De  prima  questione  omnes  consentiunt  medici, 

/ 

tam  antiqui  quam  hodierni,  quo  citius  post  morbi 
impetum'  sanguis  emitti  possit,  eo  melius  esse. 
Inter  perlegendum  eorum  scripta,  qui  multo  ante 
vixerant,  de  hac  praxi,  cum  aliquot  dies  persti¬ 
tisset  >morbus,  multo  diversas  invenimus  opinio¬ 
nes,  ideoque  constitutos  esse  dies,  post  quos  san¬ 
guinis  missio  non  modo  nihil  profuit,  sed  quoque 
multum  injuriae  intulit. 

^  Oelsus,  Oalenus,  et  multi  alii  post  quartum 
diem  hoc  auxilio  nunquam  usi  sunt,  dum  alii  ejus 
usum  post  quintum,  et  paulo  serius  monent. 

Ut  morbus  in  quibusdam  exemplis  quam  in 
aliis,  majore  velocitate  progreditur,  ita  patet,  ut 
nullum  tempus  definiri  possit,  a  quo  sanguinis 
depletio  non  adhiberetur,  donec  cuncta  resolutio¬ 
nis  spes  solitis  finibus  praecluderetur,  et  donec 
lioc  eveniat,  morbi  duratio  prognosin  quam  prax- 
in  masris  dirigere  debeat.  Sed,  cum  multos  per- 
durasset  dies,  timendum  est,  ne  in  suppurationem 
desinat ;  tamen,  si  tussi  sicca  afficiatur  aeger,  nec 
non  dolore  in  thorace,  aliisque  signis  incipientis 
Pneumoniae,  copiosa  sanguinis  depletio  solum  auxi** 
liu  infer  et,  quo  aeger  in  sanitatem  redeat ;  et,  ut 
credo,  spes  morbi  solvendi  omnia  praeponderabit 
mala,  quae  ex  debilitate  inducta  deplenda  orian¬ 
tur,  etiamsi  expectationem  fallerit  :  Prognosis 
enim  post  suppurationem  semper  admodum  in¬ 
fausta  est. 

2d0f  Nunc  quaeritur  quoties  sanguinis  missio 
repeti  debet  ?  In  prima  quaestione  exponenda, 
dixi,  sanguinem  mitti  debere,  neglecta  morbi  dura- 
tione,  donec  superveniant  suppurationis  signa  ; 
ita,  opinor,  idem  auxilium  iterum  iterurnque  esse 

adhibendum,  posthabita  sanguinis  quantitate  pri¬ 
us 


I 

«s  detracta,  dum  incipientia  perstant  in  pectore 
inflatnnlationis  signa. 

t^uoniam  Pneumonia  tam  ex  cjus  gravitate, 
quam  peculiari  aegri  constitutione,  in  quibusdam 
casibus  quam  in  aliis,  difficilius  abit,  ne  tempora 
quidem  ulla  designari  queant,  quibussanguinis  mis¬ 
sionem  repetere  haud  necessarium  sit.  Quidam 
in  medicinam  faciendo,  aspectu  tunicae  coriaceae 
magis  moventur,  sanguine  detracto,  quam  signis 
quibus  aegri  afficiuntur.  Cullenus  vero  inquit, 

Tliat  as  several  circumstances  in  blood-letting 
may  prevent  the  separation  of  gluten  from  tak- 
ing  place  in  blood  otherwise  disposed  to  it ;  so, 
from  the  absence  of  such  appearance,  we  cannot 
always  conclude  against  the  presence  of  inflam- 
mation,” 

Ex  verbis  jam  dictis,  constat,  qui  huic  speciei 
in  sanguine  maxime  confidant  praxin  dirigere, 
eos  plurimis  in  exemplis  misere  falli.  Ideoque 
huic  rei  male  credere  inductus  sum*;  quia  mihi 
observatum  est  vix  apparere,  ubi  maxima  est  in¬ 
flammatio  ;  sed  porro  in  quibusdam  casibus  pluri 

mum  abundare,  ubi  solitis  remediis  morbus  facile 
* 

abiit ; 


e 

abiit ;  dum,  in  aliis,  cum  signis  admodum  urgen- 
tibus,  sanguis  nihil  ostendit  crustae  simile, 

mio.  Nunc  quaeritur,  quantum  sanguinis  pro 
morbi  curatione  mitti  necessariqm  sit  ? 

f  '  ,  ,  - .  1 1 

Ut  fere  semper,  in  quoque  casu,  secundpni;A^T 
gri  a.etatem,  corppris  habitum  ac  constitutiqpe|p, 
nec  non  urgentia,  signa,  variabit,  ita  praediqf re 
vix  potest  Sydenhamus  uncias  quadraginta  re¬ 
censuit,  quod,  me  judice,  valde  modicum  esse  vi- 
detur.  CuLrriMUS  his  verbis  utitur,  ‘Vit  is  seldom 
that  one  bleeding,  however  large,  will  prove  a 

■  ■  ■  i  'v  •  ' 

cure  of  this  disease.”  r  , 

^  * 

.  .  .  r  n  ' 

Utcunque  haec  verba  sint  vera,  eo  magis  tamen 
adducor  ut  credam,  in  plurimis  exemplis  quae 
mihi  occurrebant,  unam  a  principio  evacuationem 
copiosam,  non  modo  necessitatem  iterandi  tollere, 
sed  saepius,  quoque  morbo  finem  imponere.  Ex 
ilis  imum  infra  subjeci*  memoria  dignum,  quod 

■  ■  '  y  I  ,  \  :  ,  ‘.fS-  .  •  - 

,  non 

,  .  .  . 

*  Militari  Hispaniae  expeditione  pene  effecta,  anno  1813, 
ubi  Galli,  quamvis  summa  vi  obnitebantur,  terga  vertere  et 

Pyrenaeos  montes  transire  coacti  sunt,  plurimi  ex  nostris 

militibus 

non  modo  felicetn  bene  demonstrat  hujus  eventum, 
sed  etiani  plane  docet,  quam  bene  aegri,  quamvis 
debiles,  talem  depletionem  ferant.  Quam  pri¬ 
mum  fieri  potest,  mihi  persuasum  est,  in  hoc  mor¬ 
bo  sanguinem  mittere  a  viginti  et  quinque  ad 
uncias  triginta  et  quinque,  ex  qua  evacuatione 
fere  semper  signa  mitescunt.  Sin  haec  autem 
ingravescant,  eandem  oportet  repetere ;  sed  ra- 
rirfs  efit. 

Multi 

IV  -  ■ 

militibus  ob  frigidam  anni  tempestatem/defatigationem,  mul-* 
tasqu^  privationes  in  Pneumoniam  incidebant.  Ex  his  mor¬ 
bo  correptus  fuit  miles  gregarius,  qui  cum  signis  vix  gravi¬ 
bus,  vena  icta  sanguinis  amisit  sedecem  uncias  quod  pro  tem¬ 
pore  tantum  profuit.  Ingravescebant  enim  signa,  quae  pari 
modo  levabantur ;  neque  ad  sanitatem  aeger  rediit  donec 
quintam  subiisset  sanguinis  missionem,  qua  debilis  factus,  diu 
in  statu  convalescente  manebat.  Vix  paucos  dies  ad  solita 
officia  perfungenda  evasit  potens,  ubi  gravioribus  signis  idem 
morbus  recurrebat,  ad  quem  solvendum,  ob  debilitatem  ex 
prioribus  evacuationibus  nihil  fieri  posse  existimabatur,  nisi 
jgnam  copiosam  depletionem  experiri.  Ideoque  uno  tempore 
sanguis  e  brachio  detractus  est  ad  uncias  quadraginta  et  octo, 
quo  CF,  factum  est  haud  multo  post,  aegrum  bene  convalu¬ 
isse. 

<8  J  Hic  sanguinis  fluxus  fuit  maximus,  quem,  uno  tempore, 
^unquam  conspexi  e  corpore  missum,  et  quem  vix  in  pleris- 
que  casibus,  mihi  videtur  esse  necessarium. 

^0 

Multis  persuasum  est,  syncope  inducta  intei? 
sanguinis  fluxum,  ut  copiose  deplere  vix  opus 
sit ;  itaque  corpore  erecto,  venam  ferire  ma¬ 
nent,  ut  hunc  effectum  quam  citius  potuit,  satis 
inducant. 

Cum  sanguinis  jactura  debilem  cordis  actionem 
reddit,  mihi  videtur,  syncopem,  si  gradatim  illa¬ 
ta  est,  eandem  debilitatem  augendo,  haud  pa¬ 
rum  prodesse ;  sed,  si  praemature  supervenit,  nun¬ 
quam  optandam  esse,  et  pro  certo  nocere  evacua- 
tioneni  propriam  impediendo.  Quidam  enim, 
quamvis  robusti,  sanguine  fluente  ad  paucas  un¬ 
cias,  animo  linquuntur. 

Quando  ad  hunc  statum  proclivior  est  aeger, 
corpore  supino^  vena  secetur,  ut  sanguinis  fluat 
satis ;  deinde  ad  deliquium  animi  promovendum, 
et  caput  et  humeros  e  lecto  levare  oportet,  quod 
fere  nunquam  talem  eventum  non  inducit, 

EPISPASTICA.  j 

Haec  remedia  ad  sanguinis  missionem  locum 
jure  habent  proximum,  et  opem  haud  parvam 
ferunt.  * 

Eius 

Plus  boni  reperiuntur  afferre,  ubi  adest  dolor 
pung*ens,  et  parum  diffusus.  In  his  enim  casibus 
inprimis  afficitur  pleura  costalis. 

- 

Nonnulli,  qui  talium  medicamentorum  stimu¬ 
lum  magis  timent,  vix  utilia  esse  putant,  donec 
satis  depletum  sit  corpus.  Attamen  mihi  vide¬ 
tur,  quo  citius  post  primam  sanguinis  detractio¬ 
nem,  eo  melius ;  et  quia,  una  haud  cedit  inflam¬ 
matio,  secunda  opus  esset,  priusquam  epispastica 
aliquem  inducant  effectum  :  Hoc  quidem  in  modo, 
Gregorius  inquit  praelegendo,  nullum  tempus 
periisset.” 

PURGANTIA. 

Per  totum  morbi  cursum  mitia  purgantia  ac 
enemata  ad  alvum  solvendam  utilia  sunt;  sed 
acriora,  praecipue  morbo  provectiore,  ubi  criticae 
se  ostendunt  evacuationes,  caute  vitanda  sunt. 


DIAPHORETICA. 

Hanc  remediorum  classem  praesertim  ab  initio 
morbi  summa  cum  cura  cavendum  est ;  quippe 
quae  corpori  stimulum  afferunt ;  sed  corpore  de¬ 
pleto,  aut  diaphoresi  sponte  ingrediente,  cum 

fructu 

fructu  haud  levi  adhibentur,  et  diluentibus  pro¬ 
moveri  debent.  Inhalatio  quoque  aquae  calidae 
vaporum  haud  minimum  confert,  sed  ad  plenum 
effectum  consequendum  frequentius  adhiberi  de¬ 
bet.  . 

DIGITALIS. 

Ex  mira  vi  quam  haec  planta  habet  cordis  ac¬ 
tionem  minuendi,  laudibus  haud  levibus  effertur, 
ubi,  signis  urgentibus  adhuc  indicatur  sanguinis 
missio,  sed  cujus  usum,  ex  depletionibus  prioribus, 
aegri  vires  haud  sinunt.  r 


Plurimae  occasiones  se  obtulerunt  experimenta 
faciendi-  de  ejus  dotibus,  sed  nunquam  ex  ejus 
usu  multum  boni  reperi.  Quotidie  docemur  hanc 
in  curandis  pulmonum  morbis  pluris  justo  fac¬ 
tam  esse,  dotesque  ejus  magis  incertas  esse  qu^m 
plerumque  adhuc  creditur.  Ex  maxima  vi,  qua 
pollet,  absorbentia  stimulandi,  jure  indicatur,  cu,m 
morbus,  de  quo  agitur,  in  ,  effusionem  dedisset  ; 
et  medicus  quidam  haud  parvi  nominis  cum  maxi-i 
mo  fructu  adhibuit  in  guttis  decenij  quaque  hom, 
ut  afficiantur  renes,  pulsus  aut  alvus. 


Quum 

as 

I  exercitus  ex  Burgo  in  Lusi-  ‘ 

taniam  se  recepisset  anno  1812,  mihi  felix  fuit 
opportunitas  periculi  faciendi  de  ejusdem  dotibus. 
Plurimi  enim  milites  cuin  effusionis  signis  ex 
Pneumonia  afficiebantur,  quibus  nullum  prius  da¬ 
tum  erat  remedium. 

Digitalem  igitur  in  modo  supra  dicto  adhibui, 

nec|ue  felix  un(|uam  fui  in  alicjuo  casu  morbum 
sistere. 

/ 

Satis  constat  ut  hoc,  ex  incuria  vel  timore  oriri 
non  possit,  de  re  administranda,  quia  dosis  nullo 
in  tempore  data  est  sine  inquisito  pulsus  statu, 
et  in  uno  casu  adhuc  me  poenitet,  hoc  remedio 

ita  utendi. 

• 

* 

Nullum  medicamentum  adhuc  repertum  est, 
quod  fortius  ac  certius  in  absorbentia  agit,  quam 
•hydrargyrus,  cujus  usum,  in  effusionibus,  digitali 
praetulii  Sed  res  est  notissima,  in  corpus  fe-  ' 
bre  affectum  difficilius  agere ;  ideoque  majore  in 
quantitate  adhiberi  debere. 


a  ^ 


Aliqui, 

Aliqui,  in  thoracis  superficiem,  unguenti  hj- 
drargyri  uncias  duas,  bis  terve  in  die  fricant  ad 
salivam  in  ore  usque  ciendam  ;  et  alii  in  majore 
Gopia. 

:  r  •  l 

